30.4.2007 Jurnalul Oficial al Uniunii Europene L 112/67 DECIZIA COMISIEI din 20 decembrie 2006 privind ajutorul de stat C 44/05 (ex NN 79/05, ex N 439/04) pus în aplicare parțial de Polonia pentru Huta Stalowa Wola S.A. [notificată cu numărul C(2006) 6730] (Numai textul în limba polonă este autentic) (Text cu relevanță pentru SEE) (2007/257|CE) COMISIA COMUNITĂȚILOR EUROPENE, având în vedere Tratatul de instituire a Comunității Europene, în special articolul 88 alineatul (2) primul paragraf, având în vedere Acordul privind Spațiul Economic European, în special articolul 62 alineatul (1) litera (a), solicitând părților interesate să-şi prezinte observațiile (!) în temeiul acelor prevederi, întrucât: 1. PROCEDURA Prin scrisoarea din 8 octombrie 2004, Polonia a informat Comisia cu privire la ajutorul pentru restructurare acordat către Huta Stalowa Wola S.A. (în continuare denumit „HSW” sau „beneficiarul”), avându-se în vedere obţinerea certitudinii juridice că ajutorul a fost acordat înainte de aderare și, prin urmare, nu a fost aplicabil după aderare și nu a constituit un ajutor nou care putea fi analizat de către Comisie în temeiul articolului 88 din Tratatul CE. În eventualitatea constatării Comisiei că acest ajutor a con- stituit un ajutor nou, Polonia a solicitat ca acesta să fie aprobat ca ajutor de restructurare. Comisia a solicitat Poloniei să furnizeze informații suplimentare, prin scrisorile datate 11 noiembrie 2004, 1 martie 2005, 27 aprilie 2005 şi 26 iulie 2005, la care Polonia a răspuns prin scrisorile datate 31 ianuarie 2005, înregistrată ca primită pe 2 februarie, 4 aprilie 2005, înregistrată ca primită pe 8 aprilie, 7 iunie 2005, înregistrată ca primită pe 9 iunie și 2 septembrie 2005, înregistrată ca primită pe 6 septembrie. În cursul acestui schimb de corespondență a rezultat că o parte din ajutorul notificat fusese pus în aplicare, în contravenție cu articolul 88 alineatul (3) din Tratatul CE. () JO C 34, 10.2.2006, p. 5. (8) (9) Prin urmare, cauza a fost clasificată ca ajutor ilegal și i-a fost atribuit un nou număr de cauză (NN 79/2005). Prin scrisoarea din 23 noiembrie 2005, Comisia a informat Polonia că a decis să inițieze procedura în ceea ce priveşte ajutorul, prevăzută la articolul 88 alineatul (2) din Tratatul CE. Decizia Comisiei de a iniția procedura din articolul 88 alineatul (2) a fost publicată în Jurnalul Oficial al Uniunii Europene. () Comisia a invitat părțile interesate să își prezinte observațiile cu privire la ajutor. Autoritățile polone și-au prezentat observațiile prin scrisoarea din 7 martie 2006, înregistrată ca fiind primită la 9 martie. Nu au fost primite observații de la părți terţe. 2. DESCRIERE DETALIATĂ A AJUTORULUI 2.1. Compania HSW, beneficiarul ajutorului și societatea-mamă a holdin- gului HSW, are sediul în Stalowa Wola, provincia Podkarpackie. Această regiune este eligibilă pentru ajutorul acordat în temeiul articolului 87 alineatul (3) litera (a) din Tratatul CE. În februarie 2006, holdingul cuprindea opt companii, în care HSW deținea cel puțin 51 % din acțiuni (pe care le controla) și zece companii în care deținea mai puțin de 51 %. Companiile care formează holdingul HSW operează ca furnizori reciproci de bunuri şi servicii. Pe lângă societatea-mamă propriu-zisă, companiile cu cea mai mare participare în holding sunt HSW-Zaktad Zespotow Napedowych Sp. z o.o și HSW-Zaktad Zespotow Mecha- nicznych Sp. z o.o. Ca procent din totalul vânzărilor, cota de vânzări a HSW către companiile care fac parte din holding se ridică la 20-30 %. HSW a fost înființată în 1937 şi inițial a produs arme şi oţel inoxidabil. Spre deosebire de filiala sa HSW-Zaklad Metalurgiczny, nu este o societate producătoare de oţel. În 1991 aceasta a fost transformată în societate comună pe acţiuni. Statul încă deţine 76 % din acţiuni, iar angajații 9 %. Ceea ce a rămas este împărțit între acționarii privați şi publici, nici unul deținând mai mult de 5 %. Compania produce echipamente de construcții, maşini și echipament militar (arme, obuziere etc.). În 2005, HSW avea aproximativ 2 400 de angajați, de la 3 173 în 2002. () Vezi nota de subsol.